|  |  |  |  |
| --- | --- | --- | --- |
|  | |  |  |
| ΤΙΤΛΟΣ: Το παιδί, η πόλη και τα μνημεία “Προσεγγίζοντας υπαίθρια γλυπτά και μνημεία: Eνεργοί πολίτες για τον δημόσιο χώρο και την πολιτιστική κληρονομιά” ΦΟΡΕΑΣ: ΒΙΟΜΗΧΑΝΙΚΟ ΜΟΥΣΕΙΟ ΦΩΤΑΕΡΙΟΥ, ΤΕΧΝΟΠΟΛΗ ΔΗΜΟΥ ΑΘΗΝΑΙΩΝ ΕΠΙΚΟΙΝΩΝΙΑ: info@kids4thecity.gr, 2130109300, 6986401247 IΣΤΟΣΕΛΙΔΑ: kids4thecity.gr ΣΥΓΓΡΑΦΗ – ΣΥΝΘΕΣΗ: ΜΑΡΙΑ ΔΗΜΟΠΟΥΛΟΥ, ΚΑΛΛΙΟΠΗ ΚΥΡΔΗ | |  | Θεματική: Φροντίζω το περιβάλλον  Τομέας: Παγκόσμια και Τοπική Πολιτιστική Κληρονομιά  Απευθύνεται σε: Γ΄& ΣΤ΄Δημοτικού  Μπορεί επίσης να υλοποιηθεί από όλες τις τάξεις της Π.Ε. |
|  | |  |  |
| **Περιγραφή του Υλικού** Το παρόν εκπαιδευτικό υλικό αποτελεί τμήμα του προγράμματος «Το παιδί, η πόλη και τα μνημεία», μια πρωτοβουλία του Δήμου Αθηναίων που υλοποιείται από την Τεχνόπολη Δήμου Αθηναίων σε συνεργασία με τις Διευθύνσεις Πρωτοβάθμιας και Δευτεροβάθμιας Εκπαίδευσης Α΄ Αθήνας, από το 2016 σε σχολεία της Αθήνας.  Με αφορμή δημόσια υπαίθρια γλυπτά ή μνημεία της περιοχής τους, οι μαθητές/ήτριες:   * προσεγγίζουν τις έννοιες της ιστορικής μνήμης και της πολιτιστικής κληρονομιάς όπως καταγράφονται στον δημόσιο χώρο, * γνωρίζουν την έννοια και τη σημασία του δημόσιου χώρου, * διερευνούν τη σύνδεση μνημείων, δημόσιων γλυπτών, τοποθεσιών και οδωνυμίων με την πόλη (την περιοχή)και την ιστορία της, * παρακινούνται να ενδιαφερθούν για την προστασία της πολιτιστικής κληρονομιάς και των δημόσιων αγαθών και να αναλάβουν πρωτοβουλίες για την υπεράσπισή τους.  **Στόχοι** Σκοπός είναι οι μαθητές/ήτριες να αποκτήσουν επίγνωση και να ευαισθητοποιηθούν σε ζητήματα που σχετίζονται με την πολιτιστική κληρονομιά, το πολιτιστικό τοπίο και τον δημόσιο χώρο. Να γνωρίσουν και να αναγνωρίσουν τις επιπτώσεις των βανδαλισμών σε δημόσια έργα τέχνης, σε μνημεία, στον δημόσιο χώρο, γενικότερα στην ποιότητας ζωής μας.  Επιπλέον επιδιώκεται η υιοθέτηση καλών πρακτικών στη σχέση τους με τον δημόσιο χώρο, η ανάληψη δράσης για την υιοθεσία ενός μνημείου και η διάχυση της ιδέας στην τοπική κοινότητα. Παράλληλα καλλιεργούνται το συναίσθημα του ανήκειν και η υπευθυνότητα, προωθούνται η συμμετοχή, η συστηματική διεκδίκηση, η φροντίδα για τα κοινά και η ελευθερία γνώμης και έκφρασης, συστατικά στοιχεία της ιδιότητας του ενεργού πολίτη. **Αξιολόγηση****Μορφή υλικού:** Εκτυπώσιμο √  Ψηφιακό  √ | | |

Συμπεριλαμβάνονται στο υλικό ενδεικτικές δραστηριότητες για την περιγραφική αξιολόγηση ανά δεξιότητα.

**Ο φορέας «Τεχνόπολη Δήμου Αθηναίων / Δήμος Αθηναίων» μπορεί να υποστηρίξει τους / τις εκπαιδευτικούς με επιπλέον δωρεάν εκπαιδευτικό υλικό, επιμορφώσεις και βιωματικά εργαστήρια για το πρόγραμμα. Οι εκπαιδευτικοί που ενδιαφέρονται παρακαλούνται να συμπληρώσουν τη** [**Φόρμα εκδήλωσης ενδιαφέροντος**](https://docs.google.com/forms/d/e/1FAIpQLScAZc6Lnq7RF2g-kkBLKkO6RQCeBaMjiegFvhUYNMI-Tf37Nw/viewform)